|  |  |
| --- | --- |
| **Tárgy:** | **Gazdasági és Jogi Bizottság NYILVÁNOS ülése** |
| **Helyszín:** | **Polgármesteri Hivatal I. emeleti Nagyterem** |
| **Időpont:** | **2024. október 21-én 14:00 órakor** |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **ÁGH ERNŐ** |  | , a bizottság tagja |
|  | **DR. DANKA LAJOS** |  | , a bizottság tagja |
|  | **GÁLFFY ÁRON** |  | , a bizottság tagja |
|  | **HORVÁTH GÁBOR** |  | , a bizottság tagja |
|  | **SZUHAI VIKTOR** |  | , a bizottság tagja |
|  | **TÓTH KÁLMÁN**  |  | , a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **KOPCSÁNDI BALÁZS** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **NAGY DONÁT** |  | külső szakértő, a bizottság tagja |
|  | **dR. tAKÁTS eSZTER** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|  | DR. SZALAI ADRIENN |  | Jogi és Képviselői Osztály, Jogi Iroda, jogász |
|  | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője  |
|  | STÉGER GÁBOR |  | Közgazdasági és Adó Osztály vezetője  |
|  | VINCZÉNÉ DR. MENYHÁRT MÁRIA  |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | KOVÁCS VINCE |  | Vas Vármegyei Kereskedelmi és Iparkamara elnöke |
|  | FRIEDL TAMÁS |  | SZMJV Német Önkormányzatelnöke  |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi Önkormányzat elnöke  |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Dr. Haness Jánosregionális igazgató |  | OMSZ Nyugat-dunántúli Regionális Mentőszervezet  |
| Vigné Horváth Ilonaigazgató |  | Szombathelyi Egészségügyi és Kulturális Intézmények Gazdasági Ellátó Szervezete |
| Dr. Borhy Lászlórektor |  | ELTE |
| Lenkai Nórarektori biztos |  | ELTE SEK |
| Dr. Holler Péterosztályvezető |  | Hatósági Osztály |
| Hegyi Gáborelnök |  | Vasi Tekesportért Alapítvány |
| Sebestyén Biankaintézményvezető |  | Szombathelyi Egyesített Bölcsődei Intézmény |
| Urr Biankaintézményvezető |  | Szedreskert Bölcsőde |
| Csapláros Andreaigazgató |  | Savaria Múzeum |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a bizottság elnöke:** Sok szeretettel és nagy tisztelettel köszöntök mindenkit a Gazdasági és Jogi Bizottság októberi rendes ülésén és egyben az új ciklus első ülésén! Nagy örömmel látok itt régi arcokat, akikkel együtt dolgoztunk az elmúlt 5 év folyamán, illetve új arcokat is. Sok szeretettel köszöntök tényleg mindenkit, szerintem jól fogunk tudni együtt dolgozni az elkövetkező 5 évben. Előre is köszönöm mindenkinek a munkát, illetve az együttműködést. Szívet melengető az is, ahogy körbenézek, hogy van 2 olyan hely, ahol korábban olyan képviselők voltak, akik sok évig szolgálták a Közgyűlést és a választókat, illetve a Gazdasági és Jogi Bizottságban is itt voltak, és most helyettük - kvázi, hogyha mondhatom - a gyermekük van jelen. Úgyhogy folytatódik az öröklésrend ilyen szempontból, hogy egy pici humorral indítsam a Gazdasági és Jogi Bizottság ülését. 14:05 perckor az ülést megnyitom. Megállapítom, hogy 12 fővel határozatképesek vagyunk. A jegyzőkönyv hitelesítésére felkérném Tóth Kálmánt. Erről szavaznunk nem kell. Kálmán pedig bólintással jelzi, hogy ezt elfogadja. Nincsen semmilyen sürgősségi indítványunk, illetve módosító javaslatunk, ezért kérném a bizottság tagjait, hogy a kiküldött szerint a napirendről most szavazni szíveskedjenek.

*A szavazásnál 12 fő bizottsági tag volt jelen.*

*A Bizottság 12 egyhangú igen szavazattal a napirendet elfogadta, és az alábbi határozatot hozta:*

**211/2024. (X.21.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat az egészségügyi alapellátással kapcsolatos döntések meghozatalára** /*Közgyűlés 2. napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívottak:** Dr. Haness János, az Országos Mentőszolgálat Nyugat-dunántúli Regionális Mentőszervezet regionális igazgatója

 Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezete igazgatója

**2./ Beszámoló az Eötvös Loránd Tudományegyetem tevékenységéről Szombathely Megyei Jogú Város Önkormányzatával kötött megállapodás alapján** /*Közgyűlés 3. napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívottak:** Dr. Borhy László, az ELTE rektora

 Lenkai Nóra, az ELTE Savaria Egyetemi Központ rektori biztosa

**3./ Javaslat a Szombathely Városi Vásárcsarnok igazgatói álláshely betöltésére vonatkozó pályázati felhívás jóváhagyására** /*Közgyűlés 4.napirend/*

 **Előadók:** Dr. Holler Péter, a Hatósági Osztály vezetője

**4./ Javaslat a VAOSZ tekepálya működtetésével kapcsolatos döntés meghozatalára** /*Közgyűlés 6. napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Hegyi Gábor, a Vasi Tekesportért Alapítvány elnöke

**5./ Javaslat az új Szedreskert Bölcsődét érintő döntések meghozatalára** /*Közgyűlés 7. napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívottak:** Sebestyén Bianka, a Szombathelyi Egyesített Bölcsődei Intézmény vezetője

 Urr Bianka, Intézményvezető

**6./ Javaslat a JUSTNature projekttel kapcsolatos döntés meghozatalára** /*Közgyűlés 8. napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**7./ Javaslat a „Bursa Hungarica” Felsőoktatási Önkormányzati Ösztöndíjpályázathoz történő 2025. évi csatlakozás jóváhagyására** /*Közgyűlés 12. napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**8./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 14. napirend/*

 **Előadó:**  Dr. Károlyi Ákos jegyző

**9./ Javaslat óvodai egyéb szolgáltatás díjának megállapítására** */SAJÁT- két Közgyűlés közötti beszámolóban 1./ napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**10./ Javaslat a Savaria Múzeum pályázaton történő részvételének jóváhagyására** /*SAJÁT/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

 **Meghívott:** Csapláros Andrea, a Savaria Múzeum igazgatója

**Felelős:** Bokányi Adrienn, a Bizottság elnöke

**Határidő:** azonnal

**I.**

**NYILVÁNOS ÜLÉS**

**Bokányi Adrienn, a bizottság elnöke:** Kezdjük az 1. számú napirendi pont tárgyalásával.

**1./ Javaslat az egészségügyi alapellátással kapcsolatos döntések meghozatalára** /*Közgyűlés 2. napirend/*

**Bokányi Adrienn, a bizottság elnöke:** Szerintem ez a napirendi pont egy nagyon eklatáns példája annak egyébként, hogy az előző ciklusban bevezetett Háziorvosi Életpálya Modell mennyire csodálatosan jól működik. Gyakorlatilag, ha jól tudom, akkor jelenleg most itt Szombathelyen nincs is tartósan betöltetlen háziorvosi hely. Hozzászólásra jelentkezőt nem látok. A napirendi pont feletti vitát lezárom. Öt határozati javaslatunk van, csak a második egyben tartalmaz négyet a háziorvosokra vonatkozóan, és nem szedtük szét nevekre lebontva. A kérdésem az, hogy szavazhatunk-e egyben az öt határozati javaslatról? Igen, akkor kérném a bizottság tagjait, hogy az I-V. határozati javaslatokról most szavazzunk egyben.

*A szavazásnál 12 fő bizottsági tag volt jelen.*

*A Bizottság 12 egyhangú igen szavazattal a javaslatokat elfogadta, és az alábbi határozatokat hozta:*

**212/2024. (X.21.) GJB számú határozat**

A Gazdasági és Jogi Bizottság a „*Javaslat az egészségügyi alapellátással kapcsolatos döntések meghozatalára*” című előterjesztést megtárgyalta, és az alapellátáshoz kapcsolódó háziorvosi és házi gyermekorvosi ügyeleti feladatok átadása tárgyában kötött háromoldalú megállapodás módosításának jóváhagyásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** 2024. október 22.

**213/2024. (X.21.) GJB számú határozat**

A Gazdasági és Jogi Bizottság a „*Javaslat az egészségügyi alapellátással kapcsolatos döntések meghozatalára*” című előterjesztést megtárgyalta, és a háziorvosi, fogorvosi, valamint iskolaorvosi feladatok ellátásáról szóló II-V. határozati javaslatokat az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** 2024. október 22.

**Bokányi Adrienn, a bizottság elnöke:** Következik a 2. számú napirendi pontunk tárgyalása.

**2./ Beszámoló az Eötvös Loránd Tudományegyetem tevékenységéről Szombathely Megyei Jogú Város Önkormányzatával kötött megállapodás alapján** /*Közgyűlés 3. napirend/*

**Bokányi Adrienn, a bizottság elnöke:** Köszöntöm köreinkben Lenkai Nóra képviselő asszonyt és az ELTE Savaria Egyetemi Központ rektori biztosát. Kérdezem, hogy esetleg szeretné-e bármivel kiegészíteni a megküldött anyagot?

**Lenkai Nóra, az ELTE SEK rektori biztosa:** Úgy gondolom, hogy a kollégáim nagyon részletes tájékoztatást adtak. Köszönöm szépen.

**Bokányi Adrienn, a bizottság elnöke:** Megadom a szót Marton Zsolt bizottsági tagtársunknak.

**Marton Zsolt, a bizottság tagja:** Tisztelt Elnök Asszony! Tisztelt Bizottság! Tisztelt Rektori Biztos Asszony! Gratulálhatnék is, hogy mindjárt az első Közgyűlés előtt személyes érintettséget okozó napirendet sikerült létrehozni. De ez inkább öröm szerintem. Azt szeretném megkérdezni, hogy változott-e Önöknél érdemben a hallgatói létszám a zalaegerszegi gépészmérnök oktatás bevezetésével egyidejűleg? Befolyásolta-e valamilyen formában a szomszéd megyeszékhelyen ugyanilyen képzés megindítása az Önök pozícióját? Köszönöm.

**Bokányi Adrienn, a bizottság elnöke:** Köszönjük. Mivel hozzászólásra jelentkezőt nem látok, lezárom a vitát. Ide a meghívotti székbe kérném rektori biztos asszonyt kifáradni a válaszadásra. Köszöntöm Danka képviselő urat is. Ezzel most már 13 fő lett a bizottság létszáma. Megadom a szót.

*Dr. Danka Lajos, a bizottság tagja 14:09 perckor megérkezett az ülésterembe.*

**Lenkai Nóra, az ELTE SEK rektori biztosa:** Köszönjük szépen a kérdést. Nyilván minden felvételi időszak után komoly elemző munka folyik nálunk a képzési palettát illetően, hogy hányan jelentkeztek, hova jelentkeztek. Az idei évben is nőtt a felvételre jelentkezők száma, illetve azoknak a száma, akiket felvettünk. A gépészmérnök képzés esetében is ugyanígy nőttek a hallgatói létszámok. Egyébként összességében az országos visszaeséshez képest a Savaria Egyetemi Központba 9,5 %-kal többen jelentkeztek. Több mint 1000 hallgatót vettünk fel összességében. De, hogy a kérdésre is válaszoljak, a gépészmérnök képzésre is több hallgatót vettünk föl. Nagyon fontos hangsúlyozni a gépészmérnök képzés esetében, hogy ezek a hallgatók magas bekerülési ponthatárral jönnek. Tehát a régióban megjelenő mérnök szakok esetében - gondolok itt Győrre és a Pannon Egyetemre - alacsonyabbak a bekerülési ponthatárok, mint ahogy nálunk. Mindig megválogatjuk azokat a hallhatókat, akik bekerülnek. Egyébként az igazsághoz az is hozzátartozik, hogy ha lejjebb vittük volna a ponthatárt a gépészmérnök képzés esetében, akkor tudtunk volna felvenni még több hallgatót, de mivel az ELTE azt mondta, hogy tartsuk meg a színvonalat, ezért nem. Úgyhogy nem befolyásolta.

**Bokányi Adrienn, a bizottság elnöke:** Köszönjük szépen. A vitát lezártam már, egy határozati javaslatunk van. Kérném, hogy erről most szavazzunk.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**214/2024. (X.21.) GJB számú határozat**

A Gazdasági és Jogi Bizottság a „*Beszámoló az Eötvös Loránd Tudományegyetem tevékenységéről Szombathely Megyei Jogú Város Önkormányzatával kötött megállapodás alapján*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2024. október 22.

**Bokányi Adrienn, a bizottság elnöke:** A 3. számú napirendi pontunk tárgyalása következik.

**3./ Javaslat a Szombathely Városi Vásárcsarnok igazgatói álláshely betöltésére vonatkozó pályázati felhívás jóváhagyására** /*Közgyűlés 4. napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Itt is egy határozati javaslatunk van. Kérném, hogy erről most szavazzunk.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**215/2024. (X.21.) GJB számú határozat**

A Gazdasági és Jogi Bizottság a „*Javaslat a Szombathely Városi Vásárcsarnok igazgatói álláshely betöltésére vonatkozó pályázati felhívás jóváhagyására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Dr. Holler Péter, a Hatósági Osztály vezetője/

**Határidő:** 2024. október 22.

**Bokányi Adrienn, a bizottság elnöke:** A 4. számú napirendi pontunk tárgyalása következik.

**4./ Javaslat a VAOSZ tekepálya működtetésével kapcsolatos döntés meghozatalára** /*Közgyűlés 6. napirend/*

**Bokányi Adrienn, a bizottság elnöke:** Megadom a szót Marton Zsolt bizottsági tagtársunknak.

**Marton Zsolt, a bizottság tagja:** Köszönöm a szót elnök asszony. Tisztelt Bizottság! Azt szeretném, megkérdezni, hogy 5 nap ingyenes használati jog biztosításáról szól a szerződéstervezet. Volt ez korábban is a megállapodásban is? Ha bent volt, akkor a szombathelyi önkormányzat ingyenesen kapott-e 5 napot és kihasználtuk-e ezeket a napokat, milyen célra? Ha erről lehetne valamit tudni. Köszönöm.

**Bokányi Adrienn, a bizottság elnöke:** Igen, volt, de eddignem került kihasználásra. Jegyző úrnak megadom a szót ezzel kapcsolatban.

**Dr. Károlyi Ákos, jegyző:** Köszönöm a szót. Tisztelt Elnök Asszony! Tisztelt Bizottság! Valóban, ahogy elnök asszony mondta, a szerződés erre lehetőséget biztosított, de az elmúlt egy évben nyilván az ott folyó munkák miatt is az önkormányzat nem élt ezzel a lehetőséggel. Ugyanakkor a Sport Iroda már dolgozik azon, hogy a jövőben milyen - elsősorban gyermekközpontú - tartalommal lehet kihasználni ezt az 5 napot. Gondolok itt pl. gyermektáboroknak a bevonására és hasonló kezdeményezésekre. A cél az, hogy az 5 nap maradéktalanul legyen kihasználva. Köszönöm.

**Bokányi Adrienn, a bizottság elnöke:** Köszönjük. Egy határozati javaslatunk van, egy hosszabb, négy pontból álló határozati javaslat. Kérném a bizottság tagjait, hogy erről most szavazni szíveskedjenek.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**216/2024. (X.21.) GJB számú határozat**

A Gazdasági és Jogi Bizottság a „*Javaslat a VAOSZ tekepálya működtetésével kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

 Kovács Cecília, a Szombathelyi Sportközpont és Sportiskola Nonprofit Kft. ügyvezetője/

**Határidő:** 2024. október 22.

**Bokányi Adrienn, a bizottság elnöke:** Következik az 5. számú napirendi pontunk tárgyalása.

**5./ Javaslat az új Szedreskert Bölcsődét érintő döntések meghozatalára** /*Közgyűlés 7. napirend/*

**Bokányi Adrienn, a bizottság elnöke:** Szerintem ez egy csodálatos dolog, hogy ez a bölcsőde 2024. december 31-ig meg fog tudni nyílni, és meg fogja tudni kezdeni a működését. Úgy gondolom, hogy azon a városrészen nagyon nagy szükség volt erre. Gratulálok egyébként képviselő úrnak is, aki komoly munkát végzett annak érdekében, hogy létre tudjon jönni ez a projekt és sikeres legyen. Illetve köszönöm a Városfejlesztési Kft-nek is a segítségét. Megadom a szót Marton Zsolt bizottsági tagtársunknak.

**Marton Zsolt, a bizottság tagja:** Köszönöm a szót elnök asszony. Tisztelt Bizottság! Annyi kérdés merült fel bennem, hogy kb. 105 millió Ft - ha jól olvastam - a működési költsége ennek az új bölcsődének, plusz majd az EBI további személyi előirányzat módosításának az igénye. Mennyit áll ebből a központi költségvetés? Tehát mekkora rész a normatíva? Lehet-e ezt pontosan tudni vagy kb. százalékos arányban? Csakhogy nagyjából tudjuk, hogy egy ilyen bölcsőde működtetése milyen terhet jelent Szombathely Megyei Jogú Város Önkormányzatának, és mekkora része fedezett a központi költségvetésből? Köszönöm.

**Bokányi Adrienn, a bizottság elnöke:** Megadom a szót Dr. Horváth Attila alpolgármester úrnak.

**Dr. Horváth Attila, alpolgármester:** Köszönöm a szót. 40 millió Ft az, ami önkormányzati rész.

**Bokányi Adrienn, a bizottság elnöke:** Köszönjük. További kérdés, hozzászólás nincsen. Akkor a napirendi pont feletti vitát lezárom. Itt is egy határozati javaslatunk van, most szavazzunk róla.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**217/2024. (X.21.) GJB számú határozat**

A Gazdasági és Jogi Bizottság a „*Javaslat az új Szedreskert Bölcsődét érintő döntések meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

 Sebestyén Bianka, a Szombathelyi Egyesített Bölcsődei Intézmény intézményvezetője/

**Határidő:** 2024. október 22.

**Bokányi Adrienn, a bizottság elnöke:** Következik a 6. számú napirendi pontunk tárgyalása.

**6./ Javaslat a JUSTNature projekttel kapcsolatos döntés meghozatalára** /*Közgyűlés 8. napirend/*

**Bokányi Adrienn, a bizottság elnöke:** Itt igazából arról van szó, hogy az egyik fő projektelem elkészült már, és átadásra került szeptember elejével. Ha minden jól megy, akkor a hónap végén a nagyobb beruházás, az immáron Százhold parknak elnevezett projekt is átadásra tud kerülni. Német Ákos tanácsnoktársam majd a Közgyűlésen bővebben fog erről majd beszélni. Ágh Ernő képviselő úr.

**Ágh Ernő, a bizottság tagja:** Tisztelt Elnök Asszony! Tisztelt Bizottság! Szép ez a pályázat, de olvasom, hogy évi 2 millió Ft-os költséggel jár az önkormányzat részére. Mit takar ez a 2 millió Ft?

**Bokányi Adrienn, a bizottság elnöke:** Szenzorokat is be lehetett szerezni a projekt keretein belül. Ezeknek a szenzoroknak a beszerzését, illetve azoknak a projekt időtartamán, futamidején keresztül a működtetését a projekt fedezi. Viszont amikor lejár a projekt 2025. év végén, és ha onnantól kezdve ezeket a beszerzett szenzorállomásokat és szenzorokat, amelyek pl. forgalommérésre, forgalomszámlálásra, illetve levegőminőség mérésére alkalmasak, továbbra is szeretnénk működtetni, - ha jól tudom, akkor 4 szenzor lett beszerezve a projekt keretein belül - akkor 2026. évtől kezdődően a működtetésüket már az önkormányzatunknak kell fedezni. Márpedig ezek rendkívül hasznosnak bizonyulnak egyébként az adatbeszerzések szempontjából. Ez jelenti az Ön által említett költséget.

**Ágh Ernő, a bizottság tagja:** Húzós.

**Bokányi Adrienn, a bizottság elnöke:** Ha azt nézzük, hogy 4 szenzornak az éves működtetéséről van szó, akkor szerintem annyira egyébként nem az. Itt egy rendszerbe integrálva kell gyakorlatilag ezeket működtetni. Lényegében a város egyes részeinek, ezeknek az akcióterületeknek egy 3D léptékű modellje készül el, azon bejövő adatok felhasználásával, amelyeket ezek a szenzorok biztosítanak. Ez egyébként egy nagyon hasznos dolog, mondjuk a döntéselőkészítés szempontjából. Tehát a jövőben optimális esetben majd érdemes lesz továbbfejleszteni egyébként a szenzor hálózatot, és jobb városi lefedettséget csinálni ennek az úgynevezett digitális ikertestérnek, 3D léptékű városi modellnek. Remélem, hogy minden kérdését megválaszoltam képviselő úrnak. Hozzászólásra jelentkezőt nem látok. Tényleg lezárom a napirendi pont feletti vitát. Itt is egy határozati javaslatunk van. Kérném, hogy arról most szavazzunk.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**218/2024. (X.21.) GJB számú határozat**

A Gazdasági és Jogi Bizottság a „*Javaslat a JUSTNature projekttel kapcsolatos döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője,

Desits Zoltán, az Informatikai Iroda vezetője/

**Határidő:** 2024. október 22.

**Bokányi Adrienn, a bizottság elnöke:** A 7. számú napirendi pontunk tárgyalása következik.

**7./ Javaslat a „Bursa Hungarica” Felsőoktatási Önkormányzati Ösztöndíjpályázathoz történő 2025. évi csatlakozás jóváhagyására** /*Közgyűlés 12.napirend/*

**Bokányi Adrienn, a bizottság elnöke:** Hozzászólásra jelentkezőt nem látok. Úgy gondolom, hogy ez egy vita felett álló konszenzusos kérdés, mind a Közgyűlés, mind pedig a Bizottság szempontjából. Lezárom a vitát, és kérném, hogy az egy határozati javaslatunkról most szavazzunk.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**219/2024. (X.21.) GJB számú határozat**

A Gazdasági és Jogi Bizottság a „*Javaslat a „Bursa Hungarica” Felsőoktatási Önkormányzati Ösztöndíjpályázathoz történő 2025. évi csatlakozás jóváhagyására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője/

**Határidő:** 2024. október 22.

**Bokányi Adrienn, a bizottság elnöke:** A 8. számú napirendi pontunk tárgyalása következik.

**8./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 14.napirend/*

**Bokányi Adrienn, a bizottság elnöke:** Megadom a szót Marton Zsoltnak.

**Marton Zsolt, a bizottság tagja:** Köszönöm a szót elnök asszony! Tisztelt Bizottság! Szembetűnő azon ügyszám, amit a Szociális és Lakás Iroda bonyolít, nemcsak egy hónap alatt, hanem akár hosszútávú perspektívában is. Lehet-e látni emelkedő vagy akár csökkenő tendenciát? Itt a segélyezés alapvető ügymenetei zajlanak. Akár úgy összességében tekintve mi a tendencia az elmúlt évekhez viszonyítva? Ha lehet ilyet mondani. Ha már statisztikánál tartunk, születésszám és a halálozásszám alapján demográfiailag merre tart Szombathely?

**Bokányi Adrienn, a bizottság elnöke:** Jegyző úrnak megadom a szót.

**Dr. Károlyi Ákos, jegyző:** Köszönöm szépen a szót. Tisztelt Elnök Asszony! Tisztelt Bizottság! Valóban a Szociális Iroda ebben az évben extra munkát végzett. Ennek azt gondolom, hogy két oka van. Egyrészt ebben az évben az önkormányzat egy sor olyan támogatásról döntött, ami több 10 ezerrel dobta meg az ügyek számát a Szociális Irodán. Ilyen volt az időskorúak és egészségkárosodottak támogatása. A Közgyűlést is tájékoztattuk róla, hogy több mint 20 ezer ügyfelet kellett ebben a kérdéskörben megkeresni, és részükre a támogatást biztosítani. Ilyen volt a szén-monoxid érzékelő támogatás, ahol 1500-as nagyságrendben születtek új hatósági ügyek, amik korábban nem voltak. Ilyen volt egyébként a közlekedési támogatás is, ahol pedig mintegy 3000 további ügyszám keletkezett, ami korábban nem jelent meg az irodán. Valóban vannak olyan támogatási formák, ahol pedig az ügyszámok növekedtek. Két ilyenről számol be a Közgyűlés előtt a beszámoló, a krízistámogatás az egyik ilyen, ahol egy 200-as növekmény van szeptember 30-i zárással, és a piaci támogatás érdekes módon, ahol szintén jelentős növekmény van, 150 kérelmet takar. Ennyivel több kérelmet intéztek a kollégák, mint tavaly év ugyanezen időszakában. Tehát új ügyek kerültek be az irodába, amik többletet jelentettek, és bizony bizonyos támogatási formánál pedig több kérelmező van, és több kérelmet kellett az irodának elbírálni nagyságrendileg. A másik kérdésre a születések, illetve halálozások számára ott az anyag pontos statisztikát is tartalmaz, de arról tájékoztatom a Tisztelt Bizottságot, hogy az élve születések száma szeptember 30-ával idei évben 1216. Ez a tavalyi évben 1358 volt, tehát itt csökkenő tendencia látszik. A halálozásoknál a tavalyi évben 1606 volt szeptember 30-i zárással, és 1532 pedig az idei év szeptember 30-ig tartó időszakában a halálozásoknak a száma. A házasságkötéseknek a száma - ha már az anyakönyvi résznél vagyunk - pedig nagyjából stagnál. Tavalyi évben 312 házasságot kötöttek, idén pedig 300 házasság köttetett Szombathelyen szeptember 30-ig bezárólag.

**Bokányi Adrienn, a bizottság elnöke:** Nagyon köszönjük jegyző úr. Ezúton szeretném megköszönni egyébként jegyző úrnak, illetve a Hivatal dolgozóinak a munkáját. Hozzászólásra jelentkezőt nem látok, a napirendi pont feletti vitát lezárom. Egy határozati javaslatunk van. Most szavazzunk róla.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**220/2024. (X.21.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 Dr. Károlyi Ákos jegyző

**Határidő:** 2024. október 22.

**Bokányi Adrienn, a bizottság elnöke:** A 9. számú napirendi pontunk tárgyalása következik.

**9./ Javaslat óvodai egyéb szolgáltatás díjának megállapítására** */SAJÁT- két Közgyűlés közötti beszámolóban 1./ napirend/*

**Bokányi Adrienn, a bizottság elnöke:** Itt a korcsolyaoktatás szolgáltatási díjáról van szó. Hozzászólásra jelentkezőt nem látok. A napirendi pont feletti vitát lezárom. Kérném, hogy az egy határozati javaslatról most szavazzunk.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**221/2024. (X.21.) GJB számú határozat**

A Gazdasági és Jogi Bizottság a „Javaslat óvodai egyéb szolgáltatás díjának megállapítására” című előterjesztést megtárgyalta, és javasolja a Közgyűlésnek, hogy a 381/2022. (X. 27.) Kgy. sz. határozattal megállapított korcsolyaoktatás szolgáltatási díja – az óvoda által szervezett többi szolgáltatás díjának változatlanul hagyása mellett – 2024. november 1. napjától 14.000,-Ft összegben kerüljön megállapításra.

**Felelős:** Bokányi Adrienn, a Gazdasági és Jogi Bizottság elnöke

 Dr. Nemény András polgármester

 Dr. László Győző alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2024. október 22.

**Bokányi Adrienn, a bizottság elnöke:** Végül a 10. számú napirendi pontunk tárgyalása következik.

**10./ Javaslat a Savaria Múzeum pályázaton történő részvételének jóváhagyására** /*SAJÁT/*

**Bokányi Adrienn, a bizottság elnöke:** Itt egy önrészt nem igénylő pályázatról van szó. Hozzászólásra jelentkezőt nem látok, a vitát lezárom. Most szavazzunk a határozati javaslatról.

*A szavazásnál 13 fő bizottsági tag volt jelen.*

*A Bizottság 13 egyhangú igen szavazattal a javaslatot elfogadta, és az alábbi határozatot hozta:*

**222/2024. (X.21.) GJB számú határozat**

A Gazdasági és Jogi Bizottság a „Javaslat a Savaria Múzeum pályázaton történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzata 51.§ (3) bekezdés 25. pontja alapján jóváhagyja a Savaria Múzeum részvételét a Nemzeti Kulturális Alap – Ismeretterjesztés és Környezetkultúra Kollégiumához benyújtandó 52-8/2024/PALYAZAT2024 önrészt nem igénylő pályázaton.

**Felelős:**  Bokányi Adrienn, a Gazdasági és Jogi Bizottság elnöke

 Horváth Soma alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Csapláros Andrea, a Savaria Múzeum igazgatója)

**Határidő:** azonnal

**Bokányi Adrienn, a bizottság elnöke:** Nagyon konszenzusos ülésünk volt ma, amit 14:26 perckor berekesztek. Most nincs zárt ülésünk. Köszönöm mindenkinek a mai részvételt. A képviselőkkel pedig holnapi napon a Közgyűlésen találkozunk.

Szombathely, 2024. október 22.

 **(: Tóth Kálmán :) (: Bokányi Adrienn :)**

 a bizottság tagja a bizottság elnöke

 (Aláírva: ) (Aláírva: )